open-index/open-wikipedia-markdown huggingface dataset:
பி. வி. ரமணா (விளையாட்டு வீரர்)

**புசார்லா வெங்கட ராமணா** (*Pusarla Venkata Ramana*) என்பவர் முன்னாள் தொழில்முறை கைப்பந்து வீரர் மற்றும் இந்திய இரயில்வே ஊழியர் ஆவார். மேலும் அவர் இந்திய தேசிய கைப்பந்து அணி உறுப்பினராவார்.

1986 ஆசிய விளையாட்டுப் போட்டிகளில், வெண்கலப் பதக்கத்தை வென்ற கைப்பந்து அணியில் இருந்தார். 2000 ஆம் ஆண்டில் இந்திய கைப்பந்து அணியில் இவரது பங்களிப்புக்காக அருச்சுனா விருது வழங்கப்பட்டது.

## குடும்பம்
ரமணனின் மனைவி விஜயா தேசிய அளவில் கைப்பந்து வீரராக இருந்துள்ளார். அவர்களின் இளைய மகள் சிந்து, ரியோ டி ஜெனிரோவில்2016 ஒலிம்பிக் போட்டிகளில் வெள்ளிப் பதக்கம் வென்ற ஒரு இறகுப்பந்தாட்ட வீரர் ஆவார்.

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:தெலங்காணா நபர்கள்
பகுப்பு:இந்திய கைப்பந்து வீரர்கள்‎
பெரிய காட்டு ஆந்தை

**பெரிய காட்டு ஆந்தை** (*Forest Eagle Owl*, *Bubo nipalensis*) என்பது தென்கிழக்காசியா மற்றும்  இந்தியத் துணைக்கண்டத்தில் காணப்படும் ஒரு பெரிய இரவாடி பறவையாகும்.

## உடலமைப்பு
பெரிய காட்டு ஆந்தையானது ஆந்தைகளில் ஒரு பெரிய இனமாகும். இதன் நீளம் 50 முதல் 65 செமீ (20 முதல் 26 அங்குலம்) வரை இருக்கும். இது சராசரியாக உலகின் ஆறாவது நீளமான ஆந்தையாகும், மேலும் தற்போது உயிருடன் காணப்படும் ஆந்தை இனங்களில் ஒன்பதாவது நீளமான இறக்கைகளைக் கொண்டது. இந்த இனத்தின் பரவலாக அறிவிக்கப்பட்ட எடை 1.3 முதல் 1.5 கிலோ (2.9 முதல் 3.3 பவுண்டுகள்) ஆகும். ஒருகால் அது ஆண் பறவையின் எடையாகவும் இருக்கலாம். இப்பறவையின் அலகு மஞ்சள் நிறத்தில் இருக்கும். விழிப்படலம் பழுப்பாகவும், கால் விரல்கள் மஞ்சள் நிறத்தில் இருக்கும்.   

இப்பறவை உடலின் மேற்பகுதி ஆழ்ந்த பழுப்பாக சீரான வெளிர் மஞ்சள் கோடுகளோடு காணப்படும். தலையில் கறுப்பும் வெள்ளையுமாக கலந்த நிறத்தில் இரண்டு கொம்புகள் செங்குத்தாக நிற்கக் காணலாம். உடலின் கீழ்ப்பகுதி சிவப்பும் மஞ்சளும் தோய்ந்த வெண்மையாக இருக்கும். தொண்டையிலும் மார்பிலும் கறுப்புப் பட்டைக் கோடுகள் காணப்படும். வயிற்றில் கறுப்புப் பட்டைகள் இடைவெளிவிட்டுத் தெளிவாகக் காணப்படும். கால்கள் தூவிகளால் முழுவதும் மூடப்பட்டிருக்கும். இதன் கண்கள் பழுப்பு நிறமாகவும் இந்தியக் கழுகு ஆந்தையின் கண்கள் ஆரஞ்சு நிறமாகவும் இருப்பதைக் கொண்டு இரண்டையும் வேறுபடுத்தி அறியலாம்.
thumb|left|A painting of the spot-bellied eagle-owl.|பெரிய காட்டு ஆந்தையின் ஓவியம்

## காணப்படும் பகுதிகளும் உணவுவும்
மேற்கு கிழக்குத் தொடர்ச்சி மலைசார்ந்த பசுமைமாறா அடர்காடுகளில் மட்டும் காணப்படும். பகலில் உயரமான மரத்தின் அடத்தியான கிளைகளில் தூங்கியபடி பொழுதைக்கழிக்கும். இரவில் வெளிப்பட்டு காடை, கௌதாரி, முயல் ஓணான், பாம்பு ஆகியவற்றை வேட்டையாடுவதோடு மலைவாழ் மக்கள் வாழ்விடங்களில் நுழைந்து அவர்கள் வளர்க்கும் கோழி, புறா, பூனை ஆகியவற்றையும் தூக்கிச் செல்லும். காட்டில் இறந்து கிடக்கும் புலி முதலான பெரிய விலங்குகளின் இறைச்சியையும் தின்பதுண்டு. ஆழ்ந்த குரலில் நெடுந்தொலைவு கேட்கும்படியாக **ஹீட் ஹீட்** எனக் கத்தும்.

## இனப்பெருக்கம்
thumb|A young spot-bellied eagle-owl, which tend to be paler than adults.|இளம் ''பெரிய காட்டு ஆந்தை''
திசம்பர் முதல் சனவரி முடிய வயதான பெரியமரப் பொந்துகளிலும், கழுகு முதலான பறவைகள் கட்டிய பழைய கூட்டிலும், பாறை இடுக்குளிலும், மலைக்குகைகளிலும் தரையிலும் ஒரு முட்டை மட்டும் இடும். முட்டை வெண்மை நிறத்தில். கூட்டை நெருங்குபவர்களைக் கோபத்தோடு தாக்கும்.
[thumb|left|A spot-bellied eagle-owl in the [Biligiriranga Hills of south இந்தியா.|தென் இந்தியா -பிலிகிரிரங்கா மலை அருகே காணப்படும்*பெரிய காட்டு ஆந்தை*]]

## மேற்கோள்கள்

## வெளி இணைப்புகள்
* cryptozoology.com: Devil Bird. Retrieved 2006-DEC-23.

பகுப்பு:இலங்கைப் பறவைகள்
பகுப்பு:நேபாளப் பறவைகள்
பகுப்பு:தென்கிழக்காசியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:தென்னிந்தியப் பறவைகள்
சிறிய காட்டு ஆந்தை

**சிறிய காட்டு ஆந்தை** (Jungle owlet, அறிவியல் பெயர்: *Glaucidium radiatum*) என்பது இந்திய துணைக்கண்டத்தை தாயகமாகக் கொண்ட ஆந்தை ஆகும். இந்த இனம் பெரும்பாலும் தனித்தோ, இணையாகவோ அல்லது சிறு குழுக்களாகவோ காணப்படும். மேலும் இவை பொதுவாக விடியற்காலையிலும், அந்தி வேளையிலும் இவற்றின் அலறளால் கண்டறியப்படுகின்றன. மேற்குத் தொடர்ச்சி மலைகளில் காணப்படும் இரண்டு கிளையினங்கள் சில சமயங்களில் முழு இனமாகக் கருதப்படுகின்றன.

## விளக்கம்

இந்த சிறிய ஆந்தை வட்ட வடிவமான தலையைக் கொண்டுள்ளது. உடலின் மேல் பட்டைகளைக் கொண்டுள்ளது. இறக்கைகள் பழுப்பு நிறமாகவும், வால் வெள்ளை நிறத்தில் குறுகலான பட்டைகள் கொண்டதாகவும் இருக்கும். இதில் இரண்டு கிளையினங்கள் உள்ளன, ஒரு கிளையினம் இந்தியா மற்றும் இலங்கையின் சமவெளிகளில் காணப்படுகிறது. இரண்டாவது கிளையினமான மலபார் சிறிய காட்டு ஆந்தை (*G. r. malabaricum*)  மேற்கு தொடர்ச்சி மலையின் காணப்படுகிறது, அது சிறிய வாலையும், தலையில் மிகுந்து பழுப்பு நிறத்தையும் கொண்டதாக உள்ளது. பிந்தையதை முழு இனம் என்ற அந்தஸ்துக்கு உயர்த்தலாம் என்று பரிந்துரைக்கப்படுகிறது.

சிறிய காட்டு ஆந்தை மேல் பகுதிகளில் உள்ள இறகுகள் அடர் கரும்-பழுப்பு நிறத்தில் வெள்ளை நிறப் பட்டைகளுடன் உள்ளது.  
இதன் மார்பும் வயிறும் வெள்ளை நிறத்தில் ஆங்காங்கே சிறு கீற்றுக்கள் கொண்டவை. கன்னம், மேல் மார்பகம், அடிவயிற்றின் மையம் ஆகிய இடங்களில் வெண்மையான திட்டுகள் உள்ளன. கருவிழி மஞ்சள் நிறத்தில் உள்ளது.

இலங்கையில் காணப்படும் கஷ்கொட்டை முதுகு ஆந்தை (*Glaucidium castanonotum*) ஒரு காலத்தில் இதன் ஒரு கிளையினமாக சேர்க்கப்பட்டிருந்தது. ஆனால் இது முழு இனமாக உயர்த்தப்பட்டது. அது ஈர மண்டலத்தில் காணப்படுகிறது, அதேசமயம் சிறிய காட்டு ஆந்தை வறண்ட காடுகளில் காணப்படுகிறது.

## வாழ்விடமும் பரவலும்
இவை புதர்க்காடுகள் முதல் இலையுதிர் மற்றும் ஈரமான இலையுதிர் காடுகள் வரையிலான வாழ்விடங்களில் காணப்படுகின்றன. இவை இமயமலையின் தெற்கிலும், இமயமலையின் சில பகுதிகளிலும் 2,000 மீ (6,600 அடி) உயரம் வரை காணப்படுகின்றன. மேற்கில் டல்ஹவுசியிலிருந்து கிழக்கே பூட்டான் இதன் வாழ்விடம் வரை பரவியுள்ளது.

## நடத்தையும் சூழலியலும்
இவை காலை மாலை நேரங்களில் மறைவிடத்திலிருந்து வெளிப்பட்டு தத்துக்கிளி, வெட்டுக்கிளி சில்வண்டு சிறு பறவைகள் ஆகியவற்றை இரையாகத்தேடித் தின்னும். மேக மூட்டமான நாட்களில் பகல் முழுதும் சுறுசுறுப்பாக வேட்டையாடும். பகல் நேரத்திலும் ஒலி எழுப்பும், பறக்கும். **கோ.குக் கோ.ஓகுக்** என ஐந்து வினாடிகள் தொடர்ந்து கத்தும். யாரேனும் பார்க்கிறார்கள் எனத் தொரிந்தவுடன் எழுந்து பறந்து வேறொரு மரத்தில் சென்று தலையை மட்டும் திருப்பி வந்தவர்கள் தன்னைத் தொடர்கின்றார்களா எனக் கவனிக்கும். வால்காக்கை, நீண்டவால் கரிச்சான் ஆகியவற்றுடன் சேர்ந்தும் இரை தேடக் காணலாம். இவை மரப் பொந்துகளில் தங்கி இருக்கும். இடையூறு ஏற்படும் போது இவை உறைந்து மரக் கட்டை போல் தோன்றும்.

இந்தியாவின் இதன் இனப்பெருக்க காலம் மார்ச் முதல் மே வரை. இவை மரப்பொந்தில் 3 முதல் 4 முட்டைகள் வரை இடும்.  குக்குறுவான் மரங்கொத்தி ஆகியவற்றின் பொந்துகளை பயன்படுத்தும்.

## மேற்கோள்கள்

## வெளி இணப்புகள்

* Owl pages
* Internet Bird Collection
* Calls

பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:தெற்காசியப் பறவைகள்
இராம் பிரகாசு குப்தா

**இராம் பிரகாசு குப்தா** ( Ram Prakash Gupta  26 அக்டோபர் 1923 -1 மே 2004) என்பவர் இந்திய அரசியல்வாதி ஆவார். உத்தரபிரதேச மாநில முதலமைச்சராகவும் மத்தியப் பிரதேச ஆளுநராகவும் இருந்தவர். பாரதிய சன சங்கம் என்ற கட்சியிலும் அதன் மறு வடிவமான பாரதிய சனதா கட்சியிலும் தலைவராக இருந்தார்.

## வரலாறு

அலகாபாத் பல்கலைக் கழகத்தில் பயின்ற இராம் பிரகாசு குப்தா அறிவியலில் முதுவர் பட்டம் பெற்றார். 1967 இல் சரண் சிங் உத்தரப் பிரதேச முதலமைச்சராக இருந்தபோது,  இராம் பிரகாசு குப்தா துணை  முதல்வர் ஆனார். 1977 இல் சனதா கட்சியின் ஆட்சியில் 
இராம் நரேசு யாதவ் தலைமையில் தொழில் துறை அமைச்சர் ஆனார். உத்தரப் பிரதேச அரசின் திட்டக் குழுவில் துணைத் தலைவராகப் பதவி வகித்தார். கல்யாண் சிங் பதவி விலகலை அடுத்து இவர் முதலமைச்சராகத் தேர்ந்தெடுக்கப்பட்டார். 2003 ஆம் ஆண்டில் மத்தியப் பிரதேச ஆளுநராக அமர்த்தப் பட்டார். 

## மேற்கோள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச முதலமைச்சர்கள்
பகுப்பு:1923 பிறப்புகள்
பகுப்பு:2004 இறப்புகள்
பொரிப்புள்ளி ஆந்தை

**பொரிப்புள்ளி ஆந்தை** அல்லது மச்ச மர ஆந்தை (Mottled Wood- Owl, அறிவியல் பெயர்: *Strix ocellata*) என்பது இந்தியாவில் காணப்படும் பெரிய ஆந்தை சிற்றினமாகும். இவை தோட்டங்கள் மற்றும் வறண்ட முள் காடுகள் அல்லது விவசாய நிலங்களை ஒட்டிய இலையுதிர் காடுகளில் காணப்படுகின்றன. விடியற்காலை மற்றும் சாயங்கால வேளைகளில் இவை தனித்துவமான ஓசையினை எழுப்பும். இத்தகைய அழைப்புகளால் இவை எளிதில் கண்டறியப்படுகின்றன. இவற்றின் தலையில் கொம்பு போன்ற குஞ்சங்கள் இல்லாமை மற்றும் முகத்தில் உள்ள செறிவான சிறு கோடுகள் ஆகியவை இவற்றை அடையாளம் காண்பதை எளிதாக்குகின்றன.

## விளக்கம்
இந்த பெரிய ஆந்தைக்கு கொம்புகள் போன்று தோற்றம் தரும் காதுத் தூவிகள் இல்லை. முக வட்டம் வெண்மையாக கறுப்பு கோடுகளுடன் காணப்படும். ஆண் பெண் பறவைகளுக்கு இடையே பெரியதாக வேறுபாடு இல்லை. கன்னம் வெள்ளையாக இருக்கும். விழி இமைகள் ஆரஞ்சு நிறத்திலும், விழிப்படலம் அடர் பழுப்பு நிறத்திலும் இருக்கும். வால் பழுப்பு நிறத்திலும் கறுப்பு நிற வரிகள் காணப்படும்.  

பொரிப்புள்ளி ஆந்தையில் மூன்று கிளையினங்கள் அங்கீகரிக்கப்பட்டுள்ளன. மேலும் அவற்றின் வாழிட எல்லையில் கூர்மையான வரையறைகள் இல்லை. 
* தெற்கு பொரிப்புள்ளி ஆந்தை *S. o. ocellata* (Lesson, 1839) தென்னிந்தியாவில் காணப்படுகிறது மற்றும் கிராண்டிசை (*grandis*) விட ஆண் பறவைகள் (333–338 மிமீ) நீளம் கொண்ட சிறிய இறக்கைகள் கொண்டது.
* *S. o. grisescens* (Koelz, 1950) வட இந்தியாவில் இமயமலைக்கு தெற்கிலும், மேற்கில் பாக்கித்தானிலும், கிழக்கே பீகாரிலும் காணப்படுகிறது. மேலே உள்ள அடையாளங்கள் வெளிறி இருக்கும் மேலும் ஆண் பறவைகளின் இறக்கை நீளம் 338-346 மி.மீ இருக்கும்
* *S. o. grandis* (Koelz, 1950) குஜராத்தில் காணப்படுகிறது. ஆண்களின் இறக்கையின் நீளம் (360–372 மிமீ) உள்ளது.

## பரவலும் வாழிடமும்
இந்த இனங்கள் அடர்த்தியற்ற மரங்கள் நிற்கும் காடுகள், மாந்தோப்புகள், பெரிய புளியமரங்கள் நிற்கும் தோப்புகள் ஆகியவற்றில் ஊர்ப்புறங்களைச் சார்ந்து திரியும் பகலில் இணையாக மரங்களில் பதுங்கி இருந்து இரவில் வெளிப்பட்டு எலி, சுண்டெலி, பறவைகள், ஓணான், நண்டு ஆகியவைகளை இரையாகத் தேடித்தின்னும். பகலில் தொந்தரவு ஏற்பட்டால், சூரிய ஒளியினைப் பொருட்படுத்தாது தூரமாகப் பறந்து சென்று வேறொரு மரத்தில் அமரும்.

## இனப்பெருக்கம்
இனப்பெருக்கப் பருவத்தில் **ஹீரட் ட்யுஹீ** என மறைவிடத்திலிருந்து வெளிப்படும் முன் குரல் கொடுக்கும் பிற ஆந்தை இனத்தைப் போல மரங்களின் புறக்கிளைகளில் அமராது உயர இலைதழைகளிடையே மறைவாக அமரும் பழக்கம் கொண்டது. ஜனவரி முதல் மார்ச் முடிய மரப்பொந்துகளிலும் பாறை இடுக்குகளிலும் சில குச்சிகள் இறகுகள் ஆகியவற்றை வைத்து இரண்டு முட்டைகள் இடும்.

## கலாச்சாரத் தொடர்பு
பொரிப்புள்ளி ஆந்தையின் வினோதமான அழைப்பு கேரளாவின் சில பகுதிகளில் தீய சகுனத்துடன் தொடர்புபடுத்தப்படுகிறது.  இந்த அழைப்பு போவா-ஆ (மலையாளத்தில் போகலாம்) என விளக்கப்படுகிறது. இது ஆவி உலகத்திற்கான ஒரு அழைப்பாக கருதப்படுகிறது.

## மேற்கோள்கள்

## வெளி இணப்புகள்

* Calls and video recordings

பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
குட்டைக்காது ஆந்தை

**குட்டைக்காது ஆந்தை** (*short-eared owl*, *Asio flammeus*) என்பது இசுட்ரிசிடே குடும்பத்தைச் சேர்ந்த ஆந்தை ஆகும். இவை திறந்த புல்வெளிகளில் காணப்படும்.

## உடலமைப்பு
38 செ.மீ. - வட்ட வடிவமான வெளிர் பழுப்பு நிற முகம் கொண்டது. தலையில் கண்களுக்கு மேலாக மிகக் குறுகிய காதுத் தூவிகள் விறைந்து நிற்கும். உடலின் மேற்பகுதி கரும் பழுப்பு நிறக் கோடுகள் கொண்டிருக்க இறக்கைகளும் வாலும் செம்பழுப்பும் கருப்புமான பட்டைகளைக் கொண்டது. மேல்மார்பு மெல்லிய கரும்பழுப்புக் கோடுகளைக் கொண்டிருக்க வயிறு கீற்றுகள் அற்ற வெளிர் பழுப்பானது.	

## காணப்படும் பகுதிகள், உணவு
குளிர் காலத்தில் தமிழ்நாட்டின் மேற்கு மாவட்டங்களைச் சார்ந்த மலைகளுக்கும் மலை சார்ந்த காடுகளுக்கும் வலசை வருவது, தனித்தும் சிறு குழுவாகவும் தரையில் புல் விடையேயும் புதர்களின் ஓரமாகவும் பகலில் அமர்ந்திருக்கும். இது காலை மாலை நேரங்களில் சுறு சுறுப்பாக வயல் எலி, சுண்டெலி, சிறு பறவைகள், தத்துக்கிளி, புழுபூச்சிகள் ஆகியவற்றை இரையாகத் தேடும். காக்கைகளும் பிற பறவைகும் கூட்டமாகத் துரத்தும்போது உயர எழுந்து வட்டமடித்துப் பறக்கும் வலசை வரும் சமயத்தில் குரலொலி ஏதும் செய்வதில்லை.

## படங்கள்

Short-eared owl (Asio flammeus) Photograph By Shantanu Kuveskar.jpg|மகாராட்டிராவில்
Short-eared Owl Pangolakha Wildlife Sanctuary East Sikkim India 06.04.2016.jpg|சிக்கிமில்.
Velduil met prooi en roepend in het duin-4961984.webm|நெதர்லாந்தில்


## மேற்கோள்கள்

## வெளி இணப்புகள்

* Short-eared Owl - ''Asio flammeus'' - USGS Patuxent Bird Identification InfoCenter
* 
* Riverhead, NY ''News Review'' article about the appearance of short-eared owls at EPCAL 
* Ageing and sexing (PDF; 3.7 MB) by Javier Blasco-Zumeta & Gerd-Michael Heinze 
* 
* 
* 
* 
* 

பகுப்பு:முதுகெலும்பிகள்
பகுப்பு:தமிழ்நாட்டில் காணப்படும் பறவைகள்
பகுப்பு:ஆந்தைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:அமெரிக்காக்களின் பறவைகள்
பகுப்பு:வட ஆப்பிரிக்கப் பறவைகள்
பாலிதானா கோயில்கள்

**சத்ருஞ்ஜெய மலை கோயில்கள்** அல்லது **பாலிதானா கோயில்கள்**, இந்தியாவின் குஜராத் மாநிலத்தில், பவநகர் மாவட்டத்தில், பாலிதானா நகரத்தின் அருகில் உள்ள சத்ருஞ்ஜெய மலையில் அமைந்த சுவேதாம்பர சமண சமயத்தவர்கள் வழிபடும் அழகிய சிற்ப வேலைப்பாடுகள் கொண்ட 863 கோயில்களின் தொகுப்பாகும்.
சத்ருஞ்ஜெய மலைக்கு நேமிநாதர் தவிர மற்ற அனைத்து சமணத் தீர்த்தங்கரர்கள் வருகை புரிந்துள்ளனர். இங்குள்ள கோயில் தொகுதிகளின் முதன்மையான கோயில், சமணத்தின் முதல் தீர்த்தங்கரரான ரிசபநாதருக்கு அர்பணிக்கப்பட்டதாகும். 

3000 படிக்கட்டுகளைக் கடந்து ரிசபநாதரின் முதன்மைக் கோயிலை அடைய வேண்டும். இக்கோயில்களின் தொகுதி, சமணர்களின் ஐந்து முக்கியத் புண்ணியத் தலங்களில் முதன்மையானதாகும். 
 
சமணர்கள் தங்கள் வாழ்வில் ஒரு முறையாவது சத்ருந்ஜெய மலைக்  கோயில் தொகுதிகளை கண்டு தரிசனம் செய்வதன் மூலம் மோட்சம் கிட்டும் என கருதுகின்றனர்.

ஹிங்குலாஜ் மாதா, சத்ருஞ் ஜெய மலையில் உள்ள 863 சமணக் கோயில்களின் காவல் தெய்வம் ஆகும். 

## படக்காட்சிகள்

Palitana,_Shatrunjaya,_Adishwar_Temple_(9721034826).jpg|ஆதிநாதர் கோயில் 
Samovsaran Mandir, Palitana.jpg|
Palitana_temples_05.jpg|சத்ருஞ்ஜெய மலை கோயில்களின் வளாகம் 
Padmavati_Mandir,_Palitana_01.jpg|அன்னை பத்மாவதியின் கோயில் 
Palitana_temples_11.jpg| பாலிதானா கோயில்களின் தொகுதி 
File:Jain Temple, Palitana.jpg| பாலிதானா கோயில்களின் தொகுதி 
Superb.JPG|
View_of_Palitana_temples.jpg| 
Sheth_Motisha_Tonk_02.jpg|
Chaumukhji_Tonk_02.jpg|
File:Sheth Motisha Tonk 01.jpg| 
File:Chaumukhji Tonk 03.jpg|
File:Balabhai Tonk.jpg|



## கோயிலின் காணொளிகள்
* 7 Wonders of India: Palitana Temples
*Palitana Temples
*Palitana Temples

## இதனையும் காண்க
* சத்ருஞ்ஜெய மலை
* தில்வாரா சமணர் கோயில்
* தரங்கா சமணர் கோயில்கள்
* கிர்நார் சமணர் கோயில்கள்
* ராணக்பூர் சமணர் கோயில்கள்
* சிதறால் மலைக் கோவில்
* மேல் சித்தாமூர் சமணர் கோயில்
* மிர்பூர் சமணக் கோயில் 

## மேற்கோள்கள்


## ஆதார நூற்பட்டியல்
* 

* John E. Cort, *Framing the Jina: Narratives of Icons and Idols in Jain History,* Oxford U Press (2010).  

## வெளி இணைப்புகள்
* Article: Mount Śatruñjaya on JainPedia 
* SHATRUNJAY TIRTH

பகுப்பு:சைனம்
பகுப்பு:சமணம்
பகுப்பு:சமணக் கோயில்கள்
பகுப்பு:பாவ்நகர் மாவட்டம்
பகுப்பு:குசராத்தில் சுற்றுலாத்துறை
1484

**1484** (MCDLXXXIV) ஒரு வியாழக்கிழமையில் ஆரம்பமான ஒரு யூலியன் நெட்டாண்டு ஆகும்.

## நிகழ்வுகள்
* மார்ச் 26 &ndash; ஆங்கிலத்தின் முதற் பதிப்பாளரான வில்லியம் காக்ஸ்டன் *[[ஈசாப்பின் நீதிக்கதைகள்]]* நூலின் மொழிபெயர்ப்பை வெளியிட்டார்.
* மே 14 &ndash; எட்டாம் சார்லசு பிரான்சின் மன்னனாக முடிசூடினார்.
* சூலை 6 &ndash; போர்த்துக்கீச கடற்படைத் தலைவர் தியோகோ காவோ காங்கோ ஆற்றை கண்டுபிடித்தார்.
* ஆகத்து 29 &ndash; எட்டாம் என்னொசென்ட் 213வது திருத்தந்தையாகப் பதவியேற்றார்.
* செப்டம்பர் 21 &ndash; 3 ஆண்டுகளுக்கான போர் நிறுத்த உடன்பாடு இங்கிலாந்து, இசுக்கொட்லாந்து ஆகியவற்றிடையே நொட்டிங்காம் நகரில் எட்டப்பட்டது.
* டிசம்பர் 5 &ndash; செருமனியில் திரிபுவாதிகள், மற்றும் சூனியக்காரிகளுக்கெதிரான திரிபுக் கொள்கை விசாரணைக்கு திருத்தந்தை எட்டாம் இன்னொசென்ட் ஆணை ஓலை வழங்கினார்.
* முதலாவது சீனித் தொழிற்சாலை கேனரி தீவுகளில் துவங்கியது.

## பிறப்புகள்

* சனவரி 1 &ndash; உல்ரிச் சுவிங்கிளி, சுவிட்சர்லாந்து மதச் சீர்திருத்தவாதி (இ. 1531)

## இறப்புகள்

## மேற்கோள்கள்
இராது

**இராது** என்றறியப்படும் **ராது எஸ். இராதாகிருஷ்ணன்** ( -2009) தமிழ்நாட்டில் முதுபெரும் நாடகக் கலைஞராகத் திகழ்ந்தவர். இந்திய ரிசர்வ் வங்கியின் முன்னாள் ஊழியரான இவர்  ஐம்பது ஆண்டுகளுக்கும் மேலாக நாடகத்துறையில் ஈடுபட்டு 47 நாடகங்களை நான்காயிரத்திற்கும் மேற்பட்ட நிகழ்ச்சிகளில் நடத்தியுள்ளார். நாடகத்துறையில் பங்களித்தமைக்காக தமிழ்நாடு அரசு 2001 ஆம் ஆண்டில் இவருக்கு கலைமாமணி விருது வழங்கி சிறப்பித்துள்ளது. இவர் நாடக கலாசாரதி, நாடக கலா சிரோன்மணி மற்றும் நாடக இரத்னா போன்ற விருதுகளையும் பெற்றுள்ளார். இவரின் மிகச் சிறந்த படைப்பான "கல்யாணத்தில் கலாட்டா" பல்வேறு நிகழ்ச்சிகளில் அரங்ககேற்றம் செய்யப்பட்டுள்ளது. இவர் நாடகங்களைத் தொடர்ந்து 36 மணி நேரம் அரங்ககேற்றம் செய்த நிகழ்வு, நாடகத் தொடரோட்ட வகையில் லிம்கா சாதனைப்புத்தகத்தில் இடம்பெற்றுள்ளது.

## சான்றுகள்


பகுப்பு:கலைமாமணி விருது பெற்றவர்கள்
பகுப்பு:தமிழ் நாடகம்
பகுப்பு:2009 இறப்புகள்
நாட்டு உழவாரன்

**நாட்டு உழவாரன்** என்பது ஒரு சிறிய உழவாரன் ஆகும்.இது ஆசியா மற்றும் ஆப்பிரிக்காவில் காணப்படும் ஒரு சிற்றினம் ஆகும். இது மலைப்பகுதி மற்றும்  நகர்ப்புறங்களில் காணப்படும்.
## பெயர்கள்

தமிழில்           :**நாட்டு உழவாரன்**

ஆங்கிலப்பெயர்:** House Swift **
 
அறிவியல் பெயர் :***Apus affinis***

## உடலமைப்பு
15 செ.மீ. - வெண்மையான பிட்டமும் தொண்டையும் கொண்ட புகைக் கருப்பு உடல் கொண்டது. பறக்கும் போது இறக்கைகள் வில்போல் வளைந்து தோற்றம் தரும். 
## காணப்படும் பகுதிகள் , உணவு
நகரங்கள் சிற்றூர்கள் ஆகியவற்றைச் சார்ந்து கூட்டமாகப் பறந்து சிறு பூச்சிகள், இறக்கை முளைத்த எறும்புகள் ஆகியவற்றை இரையாகத் தேடும். மாலையில் கூடுகளுக்கு திரும்பும்போது பல நூறு பறவைகள் பெருங்கூட்டமாகப் பந்து போலத் திரண்டு பறக்கும். காற்றின் வேகம் துணை செய்யும் போது இறக்கைகளைத் தொங்கவிட்டுக் காற்றின் வேகத்தால் பின்னோக்கித் தள்ளப்படுவதும் உண்டு. **ச்சிக். ச்சிக்**. எனப் பறக்கும்போது கத்தும். கூட்டில் அடைந்தபின் ஒன்று **சக். ச்சொன்** எனக்குரல் கொடுத்தவுடன் ஒன்றையடுத்து ஒன்றாக எல்லாமாகப் பெருங்குரலில் கத்தக் கேட்கலாம்.

## இனப்பெருக்கம்
குளிர்காலம் தவிர ஆண்டு முழுதும், பாழடைந்த மசூதிகள், கோயில்கள், பாலங்கள், இறவாரங்கள் ஆகியவற்றில் பறக்கும் தூவிகள், வைக்கோல் ஆகியவற்றை உமிழ் நீரால் பிணைத்துக் கோள வடிவமான கூடுகளை அமைத்து வாழும். 2 அல்லது 3 முட்டைகள் இடும்.
## படங்கள்

File:Apus affinis flying.jpg|*உழவாரன்* பறக்கும் தருணம்
File:House Swift (Apus affinis) at nest in Hyderabad, AP W2 IMG 0192.jpg|ஹைதராபாத் அருகே கூட்டில்
File:Apus affinis galilejensis MHNT ZOO 2011 11 189 RdN Guinée-Bissau.jpg|நாட்டு உழவாரன் முட்டைகள்


## வெளி இணைப்புகள்

*
* Little swift  - Species text in The Atlas of Southern African Birds.

## மேற்கோள்கள்

பகுப்பு:உழவாரன்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
பகுப்பு:மேற்கு ஆசியப் பறவைகள்
சின்ன மரங்கொத்தி

**சின்ன மரங்கொத்தி** (Brown-capped pygmy woodpecker) மரங்கொத்திகளில் மிகச்சிறிய வகையாகும். இது இந்தியா இலங்கை
நேபாளம் ஆகிய நாடுகளில் காணப்படுகிறது.

## உடலமைப்பு
சின்ன மரங்கொத்தி  சுமார் 13 செ.மீ. நீளமுள்ளது. இதன் பழுப்பு நிற உடலில் வெளிர் பட்டைகள் இருக்கும். உடலின் கீழ்ப்பகுதி பழுப்புத் தோய்ந்த வெளிர் நிறத்தில் கருப்புக் கோடுகளைக் கொண்டது.
alt=Picture taken in Haldwani, Uttarakhand, India|left|thumb|Picture of Brown Capped Pygmy Woodpecker taken in Haldwani, Uttarakhand, India|சின்ன மரங்கொத்தி இடம்- உத்ராகாண்ட்

## காணப்படும் பகுதிகள் ,உணவு
கிழக்குக் கடற்கரை சார்ந்த வட்டாரங்கள் நீங்கலாகத் தமிழகம் எங்கும் இலையுதிர் காடுகள், மூங்கில் காடுகள், விளைநிலங்களை அடுத்த தோப்புகள் ஆகியவற்றில் காணலாம். இணையாகத் தரையோடு தாழ்ந்த மரங்களின் கிளைகளில் பசையெடுப்பானோ என்று நினைக்கும் படியாக ஊர்ந்து புழுப்பூச்சிகளைப் பிடிக்கும். மற்ற மரங்கொத்திகளைப் போல பெரிய மரங்களின் அடிமரங்களைச் சார்ந்து இரை தேடும் பழக்கம் இதனிடம் இல்லை. தேன்சிட்டுப் போல இலைக் கொத்துகளிடையே தாவிப் பறக்கும் காலை நேரத்தில் இலைகளற்ற மரக்கொம்பில் அமர்ந்து வெயில் காயும் பழக்கம் உடையது. புழு பூச்சிகள் எறும்பு ஆகியவற்றோடு தேனீ, அந்துப்பூச்சி ஆகியவற்றையும் உணவாகக் கொள்ளும். பழங்கள், மலர்கள், மலர்த்தேன் ஆகியவற்றையும் விரும்பி உண்ணும்.

## இனப்பெருக்கம்
பிப்ரவரி முதல் ஜுலை முடிய வெட்ட வெளியாயுள்ள காடுகள்,பட்டுப்போன சிறு மரக்கொம்புகளில் வங்கு குடைந்து 3 முட்டைகள் இடும்.
## படங்கள்

படிமம்:Brown-capped Pygmy Wooppecker (Dendrocopos nanus) in Kawal WS, AP W IMG 2086.jpg|
File:Brown-capped Pygmy Wooppecker (Dendrocopos nanus) in Kawal WS, AP W IMG 2084.jpg|


## மேற்கோள்கள்

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
மஞ்சள் நெற்றி மரங்கொத்தி

**மஞ்சள் நெற்றி மரங்கொத்தி** (*Yellow-fronted Pied Woodpecker*)(*லெயோபிகசு மகாராட்டென்சிசு*) அல்லது மகரட்டா மரங்கொத்தி என்பது இந்திய துணைக்கண்டத்தில் காணப்படும் சிறிய மரங்கொத்தி சிற்றினமாகும். இது இலியோபிகசு பேரினத்தில் உள்ள ஒரே சிற்றினமாகும்.

## வகைப்பாட்டியல்
மஞ்சள் நெற்றி மரங்கொத்தி முதலில் 1801ஆம் ஆண்டில் இங்கிலாந்து பறவையியல் வல்லுனரான ஜான் லாதம் என்பவரால் *பைகசு மகாராட்டென்சிசு* (*Picus mahrattensis*) என்ற இருசொல் பெயரில் விவரிக்கப்பட்டது. பின்னர் 1854ஆம் ஆண்டில் பிரெஞ்சு பறவையியல் வல்லுனரான சார்லஸ் லூசியன் போனபார்ட்டால் அறிமுகப்படுத்தப்பட்ட *லெயோபிகசு* பேரினத்தில் வைக்கப்பட்டுள்ள ஒரே இனம் இதுவாகும். மகாராட்டென்சிசு என்ற குறிப்பிட்ட அடைமொழி இந்திய மாநிலமான மகாராட்டிராவில் உள்ள வரலாற்று முக்கியத்துவம் வாய்ந்தப் பகுதியான மராட்டாவிலிருந்து வந்தது. *லெயோபிகசு * என்ற பேரினப் பெயர் பண்டைக் கிரேக்க சொல்லான *லியோசு* அதாவது "மென்மையான" அல்லது "தாடி இல்லாத" பொருள்படும் சொல்லிலிருந்து தோன்றியது. பிகோசு என்றால் "மரங்கொத்தி" என்று பொருள்படும். மஞ்சள் நெற்றி மரங்கொத்தி டென்ட்ரோகோப்ட்சு பேரினத்தில் உள்ள மரங்கொத்திகளுடன் நெருங்கிய தொடர்புடையது.

## உடலமைப்பு
இதனுடைய உடல் நீளம் 18 செ.மீ. ஆகும். குங்குமச் சிவப்பான உச்சிக் கொண்டையையும் மஞ்சள் நெற்றியையும் உடைய பழுப்பு நிறம் தோய்ந்த இதன் கருப்பு உடலில் வெள்ளைத் திட்டுக்கள் ஒழுங்கின்றிக் காணப்படும். மோவாய், தொண்டை, முன்கழுத்து ஆகியன வெண்மை நிறத்திலும் மார்பும் வயிறும் செம்மஞ்சளாகப் பழுப்புக் கீற்றுக்களுடன் காணப்படும். அடிவயிறு பளிச்சென்று குங்குமச் சிவப்பு நிறமாக இருக்கும்.

## காணப்படும் பகுதிகள், உணவு
மஞ்சள் நெற்றி மரங்கொத்தியானது இந்தியத் துணைக்கண்டத்தின் பெரும்பாலான பகுதிகளில் காணப்படுகிறது. தமிழ்நாட்டில் கிழக்குக் கடற்கரை சார்ந்த கரை ஓரப் பகுதிகள் தவிர எங்கும் ஓரளவு தாராளமாகக் காணக் கூடியது. கள்ளிப் புதர்கள், சாலை ஓர மரங்கள் கருவைக் காடுகள், மாந்தோப்புகள் ஆகியவற்றில் திரியும். இது பசுமைமாறாக் காடுகளை விரும்புவதில்லை. புழு பூச்சிகளைத் தேடி உண்ணும் பறவைகளின் கூட்டத்தோடு கலந்து மரத்துக்கு மரம் தாவி பட்டைகளை அலகால் தட்டி, வெளிவரும் பூச்சிகளையும் அதன் முட்டைகளையும் பிடித்துத் தின்னும். **கிளிக் கிளிக்** என கீச்சுக் குரலில் கத்தும்.

## இனப்பெருக்கம்
பிப்ரவரி முதல் மே வரை மா வன்னி நுழைவாயிலுள்ள வங்கு குடைந்து 3 முட்டைகள் இடும்.

## படங்கள்



## மேற்கோள்கள்

பகுப்பு:முதுகெலும்பிகள்
பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
பகுப்பு:மியான்மர் பறவைகள்
கபாலபதி

**கபாலபதி** (*Kapalabhati*, KAH-pah-lah-BAH-tee என உச்சரிக்கப்படுகிறது) (மேலும் **கபால்பதி**, அல்லது **பாலபாய்** என்று  கெரண்ட் சமிதாவில்; தேவநாகரியில் : कपालभाति प्राणायाम), என்பது ஷட்ர்காமாவின் முக்கியமான பகுதியாகும் (சிலநேரங்களில் **ஷட்க்கிரியா** என்றும் அழைக்கப்படுகிறது). இது உடல் சுத்திகரிப்பு நுட்பங்களைக் கொண்ட ஒரு யோகா அமைப்பு ஆகும். கபாலபதி என்பது இரண்டு சொற்களால் ஆனது: கபாலம் என்பதன் பொருள் 'மண்டை ஓடு' (இங்கே மண்டை ஓடு என்பது  மண்டை ஓட்டின் கீழ் உள்ள அனைத்து உறுப்புகளும் அடங்கும்) மற்றும் பதி என்ற சொல்லின் பொருள் 'பிரகாசம்' என்பது ஆகும். இந்த செயல்முறை காரணமாக, மூளையின் உள்ளேயும், மூளையின் கீழ் உள்ள உறுப்புகளும் மூளை, சிறு மூளை மற்றும் மூக்கு முனையுடன் இணைந்திருக்கும் தலையில் உள்ள அனைத்து இடைவெளிகளில் நல்ல தாக்கத்தை ஏற்படுத்துகிறது.  ஆகையால் இந்த சொல் பயன்படுத்தப்படுகிறது. இது முக்கியமாக கிராரியல் சைனசை தூய்மைப்படுத்துவதை முக்கிய நோக்கமாக கொண்டதாக இருக்கிறது, ஆனால் இதனால் வேறு விளைவுகளும் உண்டாகின்றன. இந்த முறையிலான கபாலபதியில் மூக்குகள் வழியாக மூச்சை மிக வேகமாக வெளியே விடுதல்வேண்டும் அதன் பிறகு மூச்சை உள்ளிழுத்தல் என்பது தானாகவே நடக்கும். கபாலபதியில் மூன்று வடிவங்கள் உள்ளன அவை: 
* **வாதக்ரமா கபாலபதி**
* **வியூதிக்ரா கபாலபதி**
* **ஷீத்கிராமா கபாலபதி**

## மேற்கோள்கள்


பகுப்பு:யோகாசனங்கள்
சின்ன உழவாரன்

**சின்ன உழவாரன்** (*Indian swiftlet*) என்பது இந்தியாவில் காணப்படும் ஒரு உழவாரன் ஆகும்.

## பெயர்கள்
தமிழில்           :**சின்ன உழவாரன்**

ஆங்கிலப்பெயர்   :**Indian Edible /Nest swiftlet**
 
அறிவியல் பெயர் :***ஏரோடுரோமசு யுனிகலர்சு***

## உடலமைப்பு
இதன் உடல் நீளம் 12 செ. மீ. ஆகும். கரும்பழுப்பு நிறத்தையுடைய மெலிந்த உடலும் சிறிதே பிளவுபட்ட வாலும் கொண்ட இது வௌவால்கள் போல வேகமாக இறக்கை அடித்துப் பறக்கும்.		

## காணப்படும் பகுதிகள், உணவு
மேற்கு, கிழக்குக் தொடர்ச்சி மலை சார்ந்த பகுதிகளில் சமவெளி முதல் 2000 மீ. உயரம் வரை காணலாம். மலைகளில் இயற்கையாக அமைந்த குகைகள், மலைகளில் அமைந்த கட்டிடங்கள் ஆகியவற்றில் இரவில் பெருங்கூட்டமாகத் தங்கும் பொழுது புலரும் முன் பெருத்த ஆரவாரத்துடன் அவ்விடங்களை விட்டுப் புறப்படும். இரவில் இரைத்தேடித் திரும்பும் வௌவால்களுக்கு இடத்தை விட்டுக் கொடுத்து புறப்படுவதுபோல இந்நிகழ்ச்சி தோற்றம் தரும். மாலையில் சுழல்காற்றில் சுற்றிச் சுழன்று உயர எழுந்து பறக்கும். உதிர்ந்த இலைச் சருகுகளைப் போலப் பெருங்கூட்டமாக வட்டமடித்துச் சுழன்று பறந்தபடி புறப்பட்ட இடத்தை நோக்கி இரவைக் கழிக்கத் திரும்பும். பறக்கும் பூச்சிகளே இதன் முக்கிய உணவு. இரவில் தங்கியுள்ள இடத்தில் **சிட்.. சிட்..** எனச் சிறுகுரல் எழுப்பும்.

## இனப்பெருக்கம்
மார்ச் முதல் சூன் முடிய பாறைகளிலும் கட்டிடங்களின் கூரையிலும் வாயிலிருந்து வெளிப்படும் உமிழ்நீரைக் கெட்டியாக்கி அத்துடன் தூவிகள், புல், பாசி ஆகியவற்றைச் சேர்ந்து சிப்பி வடிவிலான கூடு அமைத்து 2 முட்டைகளிடும்.

## மேற்கோள்கள்

பகுப்பு:முதுகெலும்பிகள்
பகுப்பு:உழவாரன்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தியோகர் சமணர் கோயில்கள்

**தியோகர் சமணர் கோயில்கள்** (Jain Temple complex), இந்தியாவின் உத்தரப் பிரதேசம் மாநிலத்தின், லலீத்பூர் மாவட்டத்தில் உள்ள தியோகர் எனும் ஊரில் அமைந்த 31 சமணக் கோயில்களின் தொகுப்பாகும். இங்குள்ள கோயில்கள் கிபி 8ம் நூற்றாண்டு முதல் 17ம் நூற்றாண்டு வரை கட்டப்பட்டுள்ளது. இந்தியத் தொல்லியல் ஆய்வகம், இச்சமணக் கோயில்களை பராமரித்து வருகிறது. 

## வரலாறு
கிபி 8 - 17ம் நூற்றாண்டு வரை கட்டப்பட்ட இங்குள்ள 31 இச்சமணக் கோயில்களில் 2000 சிற்பங்கள் கொண்டது.  இக்கோயிலில் பெரும் எண்ணிக்கையில் சமண தீர்த்தங்கரர்களின் சிற்பங்கள், யட்சினிகள் மற்றும் யட்சர்கள் போன்ற சமண ஏவல் தேவ, தேவதைகளின் சிற்பங்கள், தீர்த்தங்கரர்களின் வாகனங்களின் சிற்பங்கள் மற்றும் சமணத் தொல்லியல் கதைகளில் கூறப்படும் நிகழ்வுகள் சிற்பங்களாக செதுக்கப்பட்டுள்ளது. 

இங்குள்ள 31 சமணக் கோயில்களும் காலத்திற்கு ஏற்ப வேறுபட்ட அமைப்புகளுடனும், அளவுகளுடனும் கட்டப்பட்டுள்ளது.

## படக்காட்சிகள்

File:Pārśvanāth AS IS.jpg|இருபுறங்களிலில் பார்சுவநாதர் சிற்பம், நடுவில் சுபர்சுவநாதர் சிற்பம்
File:Deogarh, UP. Jain temple complex main temple.jpg|கோயில் சுவர்களில் சமணச் சிற்பங்கள் 
File:Deogarh, UP. Jain temple complex column.jpg|சிற்ப வேலைபாடுகள் கொண்ட தூண் 


## இதனையும் காண்க
* தசாவதாரக் கோயில்
* மிர்பூர் சமணக் கோயில்
* ராணக்பூர் சமணர் கோயில்கள்
* தில்வாரா சமணர் கோயில்
* தரங்கா சமணர் கோயில்கள்
* பாலிதானா கோயில்கள்
* கிர்நார் சமணர் கோயில்கள்
* சரவணபெலகுளா
* சமணக் காஞ்சி

### மேற்கோள்கள்

### ஆதாரங்கள்
* 
*
* 
* 

பகுப்பு:சமணக் கோயில்கள்
மஞ்சள்பிடரி சின்ன மரங்கொத்தி

**மஞ்சள்பிடரி சின்ன மரங்கொத்தி** (**Lesser Yellow Nape**) என்பது மரங்கொத்தி வகைகளுள் ஒன்றாகும். பொதுவாக இவை வெப்பமண்டல மற்றும் மிதவெப்பமண்டல ஆசியாவில் முதன்மையாக இந்தியத் துணைக்கண்டம் மற்றும் தென்கிழக்காசியா பகுதிகளில் இனப்பெருக்கம் செய்து வாழ்கிறது. மேலும் இந்தியா, இலங்கை, நேபாளம், பூட்டான், மியான்மார், தென் சீனா, தாய்லாந்து, கம்போடியா, சிங்கப்பூர், வியட்நாம், இந்தோனிசியா, புருனே போன்ற நாடுகளில் காணப்படுகிறது.

## உடலமைப்பு
இந்த மரங்கொத்தியின் நீளம் சுமார் 27 செ.மீ. வரை இருக்கும். மஞ்சள் தோய்ந்த பச்சை நிற உடலும் இறகுகளும் கொண்ட இதன் வால் பழுப்புத் தோய்ந்த கருப்பாக இருக்கும். மார்பானது ஆலிவ் பழுப்பு நிறத்திலும், வயிறும் வாலடியும் வெண்மையும் பழுப்புமான பட்டைகளைக் கொண்டது.

## காணப்படும் பகுதிகள், உணவு
மேற்கு, கிழக்குத் தொடர்ச்சி மலைசார்ந்த பகுதிகளில் தேக்குக் காடுகளிலும் இலையுதிர் காடுகளிலும் காபி, ரப்பர் தோட்டங்களிலும் காணலாம். பிற மரங்கொத்திகளோடும், கரிச்சான், மின்சிட்டுகள், ஈப்பிடிப்பான், சிலம்பன்கள் ஆகியவற்றோடு சேர்ந்து இரை தேடும். எறும்புகளும் கறையான்களுமே இதன் முக்கிய உணவு; பழங்களையும் அவ்வப்போது தின்னும். *'சேங்* என சோகங்கலந்த குரலில் அரைவினாடி முதல் ஒரு வினாடி வரை நீள ஒலிக்கும், மரத்தில் உளியை ஒத்ததான அலகால் தட்டித் தொடர்ந்து ஒலி எழுப்பவும். பறக்கும்போது குரலொலி எழுப்புவதில்லை.

## இனப்பெருக்கம்
ஜனவரி முதல் மே வரையான பருவத்தில் காட்டு மரங்களில் வங்கு குடைந்து 2 முட்டைகள் இடும்.

## துணையினங்கள்
**குளோரபசு* - இமயமலை
**குளோரிகேசுடர்* - தீபகற்ப பகுதிகளில்  
**வெல்சி* - இலங்கை.

## மேற்கோள்கள்

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
பகுப்பு:தென் சீனப் பறவைகள்
செதில்வயிற்றுப் பச்சைச் சின்ன மரங்கொத்தி

**செதில் வயிற்றுப் பச்சைச் சின்ன மரங்கொத்தி** (*Little scaly – bellied Green Wood pecker*) என்பது வரிமார்பு மரங்கொத்தி மற்றும் தச்சன் குருவி என்றும் அறியப்படுகிறது. இது இந்திய துணைகண்டத்தில் காணப்படும் ஒரு மரங்கொத்தி வகையாகும்.

## உடலமைப்பு
செதில்வயிற்றுப் பச்சைச் சின்ன மரங்கொத்தியின் உடல் நீளம் 29 செ.மீ. ஆகும். இதன் அலகு சிலேட் கொம்பு நிறத்திலும், விழிப்படலம் இளஞ்சிவப்பான வெள்ளை நிறத்திலும், உள்வட்டம் பழுப்புத் தோய்ந்த சிவப்பாகவும், கால்கள் சாம்பல் தோய்ந்த பச்சை நிறத்திலும் இருக்கும். உடலின் மேற்பகுதி புல் பச்சை நிறமும், மஞ்சள் நிறப்பிட்டமும் கொண்ட இதன் உச்சந்தலையும் தலைக் கொண்டையும் குங்குமச் சிவப்பாக இருக்கும். வால் பசுமை தோய்ந்த பழுப்பு நிறத்தில் இருக்கும். வாலின் இடையிடையே முறிந்த சில வெள்ளைப் பட்டைகள் காணப்படும். பிடரியில் ஆரஞ்சும் கறுப்புமான நிறத்தினிலான சிறுபகுதியைக் காண இயலும். கண்வழியாக மேலே கறுப்பு விளிம்பு கொண்ட வெண்புருவம் பின்னோக்கிச் செல்லும். காதின் மேற்தூவிகள் கருஞ்சாம்பல் பழுப்பு நிறத்தில் இருக்கும். கன்னங்கள் சாம்பல் கலந்த வெண்நிறமாகக் கருங்கோடுகளுடன் காட்சியளிக்கும்.  பசுமை தோய்ந்த வெளிர் பழுப்பு நிறங் கொண்ட மார்பிலும் வயிற்றிலும் அம்பு முனைபோன்ற கருப்பு நிறச் சிறு திட்டுக்கள் நிறைந்திருக்கும். பெண்ணின் உச்சியும் கொண்டையும் கருப்பு நிறமானவை.

## காணப்படும் பகுதிகள், உணவு
மேற்கு, கிழக்குத் தொடர்ச்சி மலைச்சார்ந்த வட்டாரங்களைச் சார்ந்த காடுகளில் இணையாக அடிமரங்களில் தொற்றியபடி இரைதேடும். அப்பொழுது வால் மரப்படைகளில் அழுந்தியதாக மூன்றாவது கால் போலச் செயல்படும். மரக்கிளைகளைச் சுற்றிச் சுற்றிவரும். இது அலகால் அவ்வப்போது மரப்பட்டைகளைத் தட்டி பூச்சிகள் மிரண்டு வெளிப்படும்படி செய்யும். நீண்ட முள் முடிச்சு அமைப்புடைய நாக்கினை மரத்தில் உள்ள துளைகளுள் செலுத்தி மரத்தைத் துளைக்கும் வண்டுகளைப் பிடிக்கும். தரைக்கு இறங்கி எறும்பு முதலிய பூச்சிகளைப் பிடிக்க அலகின் கூரிய முனைகளைப் பயன்படுத்தும்.

## இனப்பெருக்கம்
மார்ச் முதல் மே முடிய உள்ள பருவத்தில் அடிமரத்தைக் குடைந்து 3 முதல் 5 முட்டைகள் வரை இடும். பழனி மற்றும் நீலகிரியில் மே மாதம் வரை இனப்பெருக்கம் செய்கின்றன. இதன் முட்டைகள் தூய வெள்ளை நிறத்தில் காணப்படும். ஆண் பெண் என இரண்டு பெற்றோர்களும் குஞ்சுகளுக்கு உணவினை வழங்கும்.

## படங்கள்
File:Streak-throatted Woodpecker @ Nilambur.jpg|thumb|Streak-throatted Woodpecker @ Nilambur|*சிறிய செதிள்வயிற்று மரங்கொத்தி* நிலம்பூரில்
File:Streak-throated Woodpecker - Corbett NP 1260 (15788013004).jpg|thumb|Streak-throated Woodpecker - Corbett NP 1260 (15788013004)|கார்ப்பெட் தேசியப் பூங்காவில்

## மேற்கோள்கள்

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
மேல் சித்தாமூர் சமணர் கோயில்

**மேல் சித்தாமூர் சமணர் கோயில்** தமிழ்நாட்டின் விழுப்புரம் மாவட்டத்தில், திண்டிவனம் வட்டத்தில், வல்லம் ஊராட்சி ஒன்றியத்தில், திண்டிவனம்
- செஞ்சி  சாலையில், வல்லத்திற்கு அருகில் உள்ள மேல்சித்தாமூர் ஊராட்சியில் உள்ள மேல்சித்தாமூர் கிராமத்தில் உள்ளது. இக்கோயில் தமிழ்ச் சமணர்களின் ஆன்மீகத் தலைமையிடமாக உள்ளது.

## அமைவிடம்
மேல் சித்தாமூர் சமணக் கோயிலும், மடமும் செஞ்சிக்கு கிழக்கில் 10 கி.மீ. தொலைவிலும்; திண்டிவனம் நகரத்திலிருந்து 20 கி.மீ. தொலைவிலும், வல்லம் அருகே 2 கி.மீ. தொலைவில்  உள்ளது.

## கோயில் வரலாறு
பொ.ஊ. 9 மற்றும் 16ம் நூற்றாண்டைச் சேர்ந்த இரண்டு சமணக் கோயில்கள் மேல் சித்தாமூர் கிராமத்தில் உள்ளது. அதில் 9ம் நூற்றாண்டைச் சேர்ந்த *மலைநாதர் கோயில்,* சமண தீர்த்தங்கரரான நேமிநாதருக்குக்கும்,  16ம் நூற்றாண்டைச் சேர்ந்த கோயில், பார்சுவநாதருக்கும் அர்பணிக்கப்பட்டுள்ளது.

மலைநாதர் கோயிலில் பொ.ஊ. 9ஆம் நூற்றாண்டில் செதுக்கிய தீர்த்தங்கரர்கள்,  பாகுபலி போன்ற அருகதர்கள், கணாதரர்கள், மற்றும் காவல் தேவதைகளான யட்சினிகள் பத்மாவதி, அம்பிகை மற்றும் யட்சன்  *தரணேந்திரன்* ஆகியவர்களின் கற்சிற்பங்கள் உள்ளன.

இக்கோயிலில் பொ.ஊ. 1578ஆம் ஆண்டில் அமைக்கபப்ட்ட 50 அடி உயரம் கொண்ட, ஒரே கல்லினால் செதுக்கப்பட்ட, 50 அடி உயரம் கொண்ட, மானஸ்தம்பம், கொடி மரம், பலி பீடம் கம்பம் உள்ளது.  அருகில் உள்ள தேர் வடிவ மண்டபம், இரண்டு யானைகளால் இழுத்துச் செல்வது போன்று கட்டப்பட்டுள்ளது.

## சமண மடம்
வீரசேனாச்சாரியாரால் துவக்கப்பட்ட சமணக் காஞ்சியில் இருந்த பழைமையான மடம், காலப்போக்கில் மேல் சித்தாமூரில் 
இடம்பெயரப்பட்டு, தமிழ்ச் சைனர்களின் ஆன்மீகத் தலைவரான இலக்குமிசேனா என்பவரால் நிர்வகிக்கப்படுகிறது. மேல் சித்தாமூர் கோயில் குறித்து **அப்பாண்டைநாதர் உலா**, தோத்திரத்திரட்டு, ஜைனசேத்திரமாலை போன்ற நூல்களில் பாடப்பட்டுள்ளது. இம்மடம் தமிழ்ச் சமணர்களின் தலைமையிடமாகும்.

## விழாக்கள்
ஆண்டுதோறும் பங்குனி மாதத்தில், பத்துநாட்கள் பெருவிழா நடைபெறும். ஏழாம்நாள் தேரோட்டம் நடைபெறும்.

## படக்காட்சிகள்

Bhattaraka Laxmisena, Mel Sithamur Jain Math, Tamil Nadu.jpeg|இலக்குமிசேனர், தமிழ்ச் சமண மடத்தலைவர் மற்றும் ஆன்மீகத் தலைவர்
Residence of Bhattaraka Laxmisena, Mel Sithamur Jain Math, Tamil Nadu.JPG|தமிழ்ச் சமணர்களின் தலைமை மடம்
Courtyard of the Mel Sithamur Jain Math, Tamil Nadu.JPG|கோயில் திருவிழாக்கள் நடைபெறும் இடம் 
Primary idol of Parshwanath, Mel Sithamur Jain Math, Tamil Nadu.JPG|மூலவர் பார்சுவநாதர், தமிழ்ச் சமண மடம் 
Festival, Mel Sithamur Jain Math, Tamil Nadu.JPG|கோயில் நுழைவாயில்
Gingee_Jain_Temple_11.jpg|மேல் சித்தாமூர் அருகில் உள்ள செஞ்சி சமணர் கோயில்


## இதனையும் காண்க
* சமணக் காஞ்சி
* தமிழ்நாட்டில் சைனர் கோயில்கள்
* மிர்பூர் சமணக் கோயில்
* தியோகர் சமணர் கோயில்கள்
* ராணக்பூர் சமணர் கோயில்கள்
* தில்வாரா சமணர் கோயில்
* தரங்கா சமணர் கோயில்கள்
* பாலிதானா கோயில்கள்
* கிர்நார் சமணர் கோயில்கள்
* சரவணபெலகுளா
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

## வெளி இணைப்புகள்
*திருமலை சமண மடாதிபதியின் உரை - காணொலி
* விழுப்புரத்தில் சமணம்
*மேல் சித்தாமூர் ஜினாலயம்

பகுப்பு:சைனம்
பகுப்பு:சமணம்
பகுப்பு:விழுப்புரம் மாவட்டம்
பகுப்பு:தமிழ்நாட்டு சமணக் கோயில்கள்
பெரிய பொன்முதுகு மரங்கொத்தி

**பெரிய பொன்முதுகு மரங்கொத்தி** (**Greater Flameback**) பெரும்பாலும் இந்திய துணைக்கண்டத்தில் காணப்படுகிறது. மேலும் தென்சீனா, சுமத்திரா, மலாய் தீபகற்ப பகுதிகளிலும் காணப்படுகிறது.

## பெயர்கள்

தமிழில்           :**பெரிய பொன்முதுகு மரங்கொத்தி**

ஆங்கிலப்பெயர்   :**greater goldenback, large golden-backed woodpecker**
 
அறிவியல் பெயர் :***Chrysocolaptes guttacristatus***

## உடலமைப்பு
31 செ.மீ- குங்குமச் சிவப்பு உச்சந்தலையும் கொண்டையும் கொண்ட இதன் பிடரியும் பின்கழுத்தும் வெண்மைநிறம், முதுகும் இறக்கைகளும் பொன்நிறமாக இருக்கும். பிட்டம் உச்சந்தலைபோலவே சிவப்பாக இருக்கும். உடலின் கீழ்ப்பகுதி வெளிர்மஞ்சள் நிறமாகக் கருநிறச் செதிள் அமைப்புடையது. கண்களிலிருந்து கன்னங்கள் வழியே செல்லும் கருப்புப் பட்டைகள் இதன் தனித்த அடையாளம்.	

## காணப்படும் பகுதிகள், உணவு
தமிழ்நாட்டின் மேற்கு மலைத்தொடர் சார்ந்த வட்டாரங்களில் காணப்படும். இது சேர்வராயன் மலையிலும் இருக்கக் கூடும். இன்னமும் அதுபற்றிய உறுதியான தகவல் இல்லை. அடிமரங்களில் தொத்தி, பட்டைகளைத் தட்டிப் பூச்சிகளை வெளிப்படுத்திப் பிடித்துத் தின்னும். இது பார்ப்பவர் கண்களில் படாதபடி திறமையாக மறைந்து கொள்ளும். பூச்சிகளோடு மலர்ந்தேன். இலுப்பைப்பூ ஆகியனவற்றையும் உணவாகக் கொள்ளும். கீறிச்சிட்டுச் சிரிப்பது போலக் கத்தும்.

## இனப்பெருக்கம்
டிசம்பர் முதல் மார்ச் வரை அடி மரத்தைக் குடைந்து ஒரே ஒரு முட்டையிடும்.

## மேற்கோள்கள்

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெற்காசியப் பறவைகள்
மேற்கத்திய பொன்முதுகு மரங்கொத்தி

**மேற்கத்திய பொன்முதுகு மரங்கொத்தி** (*common flameback*) அல்லது (*common goldenback  woodpecker*)(*Dinopium javanense*) என்பது ஒரு சிறிய (28-30 செ.மீ), மூன்று கால்கள் கொண்ட மரங்கொத்தி ஆகும். இது 
தெற்கு மற்றும் தென்கிழக்கு ஆசியா முழுவதும் காணப்படுகிறது. 

## துணையினங்கள்
இதில் அங்கீகரிக்கப்பட்ட ஆறு கிளையினங்கள் உள்ளன:

* *Dinopium javanense javanense -* தீபகற்ப தாய்லாந்திலிருந்து தெற்கே சுமாத்திரா, ரியாவ் தீவுக்கூட்டம் மற்றும் மேற்கு  சாவகம் போன்ற பகுதிகளை தாயகமாக கொண்டது.
* மலபார் பொன்முதுகு மூன்று விரல் மரங்கொத்தி *Dinopium javanense malabaricum -* தென்மேற்கு இந்தியாவைத் தாயகமாக கொண்டது.
* *Dinopium javanense intermedium -* கிளையினங்களில் மிகப்பெரியதான (79-100 கிராம் எடை) இது வங்காளதேசம், கிழக்கு மியான்மர் மற்றும் தெற்கு சீனா (தென்மேற்கு யுன்னான் மாகாணம்) ஆகியவற்றை பூர்வாகமாக கொண்டது.
* *Dinopium javanense borneonense -* வடகிழக்கு போர்னியோவைத் தரவிர, போர்னியோவை தாயகமாக கொண்டது.
* *Dinopium javanense raveni -* வடகிழக்கு போர்னியோ மற்றும் கடல் தீவுகளைத் தாயகமாக கொண்டது.
* *Dinopium javanense exsul -* கிழக்கு சாவகம் மற்றும் பாலியை தாயகமாகக் கொண்டது.

## பரவலும் வாழிடமும்
மேற்கத்திய பொன்முதுகு மரங்கொத்தியானது கூச்ச சுபாவமுள்ளதும் மறைந்து வாழும் பறவை என்பதால், பொதுவாக நகர்ப்புறங்களில் காணப்பட வாய்ப்பில்லை.  இவை ஈரமான அடர்த்தியற்ற காடுகள், புதர்க்காடு மற்றும் சதுப்புநிலங்கள் என பல்வேறு வாழ்விடங்களில் வாழ்கின்றன. இவை பொதுவாக தாழ்வான பகுதிகளில் வாழ்ந்தாலும், இந்தியாவில் கடல் மட்டத்திலிருந்து 1700மீ உயரம் வரை காணப்படுகின்றன மற்றும் அந்தப் பகுதிகளில் பைன் காடுகளில் வாழ விரும்புகின்றன.

தென்கிழக்காசியா முழுவதும், இந்தியாவின் மேற்குத் தொடர்ச்சி மலைகள் முதல் இந்தோசீன தீபகற்பம் மற்றும் சுந்தா பெருந் தீவுகள் வரை அவற்றின் பரவியுள்ளன.

## விளக்கம்
ஆண் பறவைகளும் பெண் பறவைகளும் உச்சந்தலையும் கொண்டையும் நிறத்தில் வேறுபடுகிறன, ஏனெனில் ஆண் பறவைகளுக்கு பிரகாசமான சிவப்பு கொண்டை  உள்ளது, பெண் பறவைகளுக்கு வெள்ளை கோடுகளுடன் கருப்புக் கொண்டை உள்ளது. இரு பாலினத்தவைக்கும் வெள்ளைப் புருவம், வெள்ளை கன்னம் மற்றும் வெள்ளை தொண்டை பகுதி உள்ளன. இவை அனைத்தும் கருப்பு நிற கோடுகளைக் கொண்டுள்ளதாக உள்ளன. மேலும் இவற்றின் அடிப்பகுதி கருப்பு மற்றும் வெள்ளை நிறத்தில் உள்ளன. இந்தப் பறவையானது பெரிய பொன்முதுகு மரங்கொத்தி மற்றும் அதை ஒத்த பிற பொன் முதுகு மரங்கொத்திகளிலிருந்து இதன் சிறிய கறுப்பு முனையுள்ள அலகால் வேறுபடுகிறது. அதேபோல பொன்முதுகு மரங்கொத்தியிலிருந்து சிவப்பு பிட்டம், வெள்ளைத் தொண்டையாலும் வேறுபடுகிறது.  

## இனப்பெருக்கம்
பிப்ரவரி முதல் ஜூலை முடிய மா, வாகை, முருங்கு ஆகிய மரங்களில் வங்கு குடைந்து 3 முட்டைகள் இடும், பழக்க வழக்கம் உணவு, இனப்பெருக்கம் ஆகியன பொன்முதுகு  மரங்கொத்தியதைப் போன்றனவே.

## மேற்கோள்கள்


## வெளி இணைப்புகள்
* Common Flameback call
* Common Flameback(s) in the wild
* Common Flameback (male)
* Common Flameback Distribution

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:தென்கிழக்காசியப் பறவைகள்
கரும்புள்ளி மரங்கொத்தி

**கரும்புள்ளி மரங்கொத்தி** () (Heart-spotted woodpecker) மரங்கொத்தி குடும்பத்தில் ஒரு சிற்றினம் ஆகும். இதன் முதுகு நல்ல கருப்பாகவும் மார்பு வெளிர் கருப்பாகவும் இருக்கும் வித்தியாசமான தோற்றத்தை கொன்டது.

## உடலமைப்பு
கரும்புள்ளி மரங்கொத்தியானது சிட்டுக்குருவியைவிட சற்று பெரியதாக சுமார் 16 செ.மீ நீளமிருக்கும். இதன் அலகு கொம்பு நிறந்த் தோய்ந்த பழுப்பாகவும், விழிப்படலம் ஆலிவ் பழுப்பு நிறத்திலும், கால்கள் பழுப்புத் தோய்ந்த கறுப்பு நிறத்திலும் இருக்கும்.  இதில் ஆணும் பெண்ணும் கருப்பு நிறக் கொண்டை உடையதாயினும் பெண்ணின் நெற்றி ஆணின் நெற்றி போலக் கருப்பாக இல்லாது பளிச்சென வெண்மையாக இருக்கும். இரண்டுக்கும் தொண்டையும் கன்னங்களும் வெண்மை, முதுகு நல்ல கருப்பாகவும் மார்பு வெளிர் கருப்பாகவும் இருக்கும். முதுகில் காணப்படும் வெண்மையான பகுதிகளில் இதய வடிவிலான சிறிய கருப்புத் திட்டுகள் இடம் பெற்றிருக்கும்.

## காணப்படும் பகுதிகள், உணவு
இதன் இயற்கை வாழ்விடமானது அயன அயல் மண்டலம் அல்லது வெப்பமண்டல ஈரமான தாழ்நில காடுகள் ஆகும். இவை இந்தியாவின் இமயமலைக் காடுகளில் காணப்படுகின்றன. மேலும் இவை வங்காளதேசம், மியான்மர், தாய்லாந்து, லாவோஸ், கம்போடியா வியட்நாம் வரை பரவியுள்ளன. இந்தியாவிற்குள், இவை மேற்குத் தொடர்ச்சி மலைகளிலும் மத்திய இந்தியாவின் காடுகளிலும் காணப்படுகின்றன. மேற்குத் தொடர்ச்சி மலைத்தொடர் சார்ந்த பகுதிகளில், ஈரப்பதம் மிகுந்த இலையுதிர்காடுகள், தேக்கு, மூங்கில் பயிராகும் இடங்கள், காபி தோட்டங்களில் நிழல் தரும் மரங்கள் ஆகியவற்றைச் சார்ந்து தனித்தும் இணையாகவும் புழு பூச்சிகளை வேட்டையாடும். பிற பறவை இனங்களோடு சேர்ந்தும் திரியக் காணலாம். பெரிய அடி மரங்களின் பட்டைகளைத் தவிர்த்துச் சிறு கிளைகளில் இலைக் கொத்துக்களிடையே சுற்றி வந்து அக்கிளைகளைத் தட்டி பூச்சிகளை வெளிப்படச் செய்து தின்னும். எறும்பு, கறையான், முட்டைப்புழு ஆகியன இதன் முக்கிய உணவு, கா;h; என உரக்கத் தொடர்ந்து குரல் கொடுப்பது கொண்டு ஒரு மரத்தில் இது இருப்பதைத் தெரிந்து கொள்ளலாம்.

## இனப்பெருக்கம்
thumb|upright|left|Female|பெண் '''கரும்புள்ளி மரங்கொத்தி'''
நவம்பர் முதல் ஏப்ரல் வரை பட்டுப்போன மரக்கிளைகளில் வங்கு குடைந்து 3 முட்டைகள் இடும்.

## மேற்கோள்கள்

## வெளி இணைப்புகள்
* Photographs, calls and videos

பகுப்பு:மரங்கொத்திகள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தோனேசியப் பறவைகள்
சிவந்த இறக்கை வானம்பாடி

**இந்திய புதர் வானம்பாடி** என்பது **சிவந்த இறக்கை வானம்பாடி** (*Indian bush lark*) என்றும் அழைக்கப்படுகிறது. இது தெற்கு ஆசியாவில் காணப்படும் ஒரு பசாரிபார்மிசு பறவைச் சிற்றினம் ஆகும்.

## பெயர்கள்
தமிழில்           :சிவந்த இறக்கை வானம்பாடி

ஆங்கிலப்பெயர்   :**Indian bush lark** **Red-winged Bush-Lark**
 
அறிவியல் பெயர் :***மிராப்ரா எரித்ராப்பிடிரா***

## உடலமைப்பு
இதன் உடல் நீளம் 14 செ. மீ. ஆகும். தோற்றத்தில் பெரிதும் அடுத்ததை ஒத்த இதன் இறக்கைகளில் அமைந்த செம்பழுப்புத்திட்டுகள் மேலும் ஆழ்ந்த சிவப்பு நிறங் கொண்டவை. மார்பிலான திட்டுக்களும் தடித்தனவாக காணப்படும்.	

## காணப்படும் பகுதிகள், உணவு
சிறு கற்கள் நிறைந்த வறள்காடுகளில் தனித்து இலைகளற்ற புதர்ச் செடிகளில் உயர அமர்ந்திருக்கக் காணலாம். மழைமிகுந்து பெய்யும் பகுதிகளில் காணப்படுவதில்லை. சிறு தானியங்கள், புல்விதைகளோடு சிறு புழு பூச்சிகளையும் இரையாகத் தேடித் தின்னும். பாடியபடி உயரப் பறந்து தன் காதலையும் இனப்பெருக்கம் செய்வதற்குரிய இடவரையறை உரிமையையும் காட்ட ஆண் பறவை இவ்வாறு பாடிப் பறந்தபடி இருக்கும். அமர்ந்திருக்கும் புதர் உச்சியிலிருந்து ***ச்சி.. ச்சி. ச்சி*** எனக் குரல் கொடுத்தபடி 30 அடி உயரம் வரை பறந்த பின் **வீசிசிசி, வீசிசிசி**என உரக்கக் கத்தத் தொடங்கி இறக்கைகளை அகல விhpத்தபடியும் கால்களைத் தொங்கவிட்டபடியும் தாழப்பறந்து வந்து பெரும்பாலும் புறப்பட்ட புதரின் உச்சியிலேயே அமரும். இவ்வாறு ஒருமுறை உயரப் பறந்து கீழே வர 20 வினாடிகளே ஆகின்றது. இதுபோலப் பாடிப் பறந்தபடி காலை நேரத்தின் பெரும்பகுதியைக் கழிக்கும்.

## இனப்பெருக்கம்
திசம்பர் முதல் மே முடிய தரையில் கால்நடைகளின் குளம்பு ஏற்படுத்திய குழிவில் கோப்பை வடிவில் கூடமைத்து 3 முதல் 4 முட்டைகள் இடும்.

## மேற்கோள்கள்

பகுப்பு:வானம்பாடிகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கொடைமடம்

**கொடைமடம்** என்பது மடைமை  குணங்களில் ஒன்றாகும். 'மடம்' என்பதற்கு 'அறியாமை' என்ற பொருள். இன்னாருக்கு இன்னது கொடுக்க வேண்டும் என்பதை எண்ணாமல், கிடைத்ததை நினைத்தபோதே கொடுப்பதைக் 'கொடை மடம்' என்று சொல்வார்கள். இது சரியா, தவறா என்று ஆலோசிக்க அறிவுக்கு இடம் கொடுக்காமல், உள்ளத்தில் கொடுக்கத் தோன்றியபோதே 'கொடை மடம்' உடையவர்கள் கொடுத்துவிடுவார்கள்.

## விளக்கம்
'மடைமை' என்பது போற்றப்பட வேண்டிய குணங்களில் ஒன்றாக இல்லையெனினும், 'கொடைமடத்தை' அவ்வாறு கூற இயலாது. கொடைக் கொடுப்பதென்பது ஒரு மாபெரும் நற்செயல். நாம் பெற்ற செல்வங்கள் எல்லாம் மற்றவர்களுக்கு கொடுப்பதற்கே. ஈகையை தவிற, பிற எல்லா கொடுத்தலும், திரும்பி பெறக்கூடிய நோக்கத்தில் மட்டும் தான் தரப்படும். இதனை வள்ளுவர் கூறுவது, 

:::வறியார்க்கொன்று ஈவதே ஈகைமற் றெல்லாம் 
:::குறியெதிர்ப்பை நீர துடைத்து. 

இத்தகைய கொடையை, கண் மூடித்தனமாக கொடுப்பதில் தவறொன்றுமில்லையே? சங்க காலத்தில், இந்த 'கொடைமடத்தைப்' போற்றி, கபிலர் போன்ற பல புலவர்கள், அரசர்களின் கொடை வள்ளல்களைப் பாடியது நாம் அறிந்ததே. 

## எடுத்துக்காட்டு
### பாரி வேந்தர்
இயற்கையாகவே முல்லைக் கொடி வளருவதற்கு ஒரு ஊன்று தேவை. சாதாரண மக்கள், இத்தகைய முல்லைக் கொடி வளர, ஒரு மூங்கிலை நட்டோ, அல்லது ஒரு பந்தலை அமைத்தோ அதனைப் படர்ச் செய்வர். அந்தக் கொடியும் அதைப் பற்றிக் கொண்டு வளர்ந்து விடும். 

பறம்பு தேசத்தை ஆண்ட மன்னன் பாரி வேந்தன், ஒரு நாள் தனது தேசத்திலுள்ள காட்டுக்குள் சென்றான். அங்கே ஒரு முல்லை கொடி தளர்ந்திருந்த்து. அக்கொடியின் தளர்ச்சியை உடனே போக்க வேண்டும் என்று, தன்னுடைய தேரை இழுத்து அந்தக் கொடிக்கருகில் கொண்டு வந்து நிறுத்தச் சொன்னான். அருகில் நின்று, தேரின் மேலே அந்தப் பூங்கொடியை எடுத்தும் விட்டான். பாரிக்கு, "இந்தச் சிறிய கொடி படர்வதற்கு தேரை வைக்கலாமா?" என்ற எண்ணமே தோன்றவில்லை. அந்தக் கொடியின் தளர்ச்சி ஒன்றே அவன் கருத்தில் நின்றது. அருகில் எது இருந்தாலும் ஊன்றுக்கோளாக நிறுத்த வேண்டும் என்ற எண்ணமே முன் நின்றது. இதுவே 'கொடைமடத்தின்' எடுத்துக்காட்டு. இதனால், 'முல்லைக்கு தேர் கொடுத்த வள்ளல், பாரி' என்ற புகழையும் பெற்றான்.

## மேற்கோள்கள்

பகுப்பு:தானங்கள்
பகுப்பு: தமிழர் பண்பாடு
பகுப்பு:தமிழர் வாழ்வியல்
பாதாளம்

**பாதாளம்**, (Patala) (, ),  இந்து அண்டவியலில்,  பூமிக்கு அடியில் நாக தேவதைகள் வாழிடங்களாக கூறப்படுகிறது. 

இந்து அண்டவியலில் சுவர்க்கம், பூமி, மற்றும் பாதாளம் என மூன்றாக பிரிக்கப்படுகிறது. ஏழு கீழ் உலகங்களில் இறுதியாகக் கூறப்படும் பாதள உலகம், ஏழாவதும், கீழானதும் ஆகும். பாதாளம் உலகம் நாகர்கள் வாழ்வதால் நாகலோகம் என்பர். மேலும் நாகர்களின் உறவினர்களான அசுரர்கள்,  தானவர்கள், தைத்தியர்கள் மற்றும் இயக்கர்களும் பாதளத்தில் வாழ்கின்றனர்.

சூரிய சித்தாந்த சாத்திரங்களின் படி, பூமியின் தென் துருவத்தை பாதாளம் என்றும் வட துருவத்தை நாவலந்தீவு என்றும் குறிப்பிடுகிறது.

பாகவத புராணம், ஏழு கீழ் உலகங்களில் ஒன்றாக பாதளத்தை குறிப்பிடுகிறது. அசுரர்களின் கட்டிடக் கலைஞரான மயன், பாதாள லோகத்தில் பல அழகிய கட்டிடங்கள் கட்டினார். 

விஷ்ணு புராணம், ஏழு கீழ் உலகங்களை, அதலம், விதலம், நிதலம், தலாதலம், மகாதலம், சுதலம் மற்றும் பாதாளம் பெயர்களால் குறிப்பிடுகிறது. 
பாதளத்தில் வசிக்கும் ஆயிரம் தலை கொண்ட, நாகர் இன தலைவரான ஆதிசேஷன், இப்பூமியை தாங்குவதாக கூறப்படுகிறது.  பாதள உலகத்தின் கீழ், இறப்பிற்குப் பின் பாவிகள் வசிக்கும் நரக லோகம் உள்ளதாக கருதப்படுகிறது. 

## இதனையும் காண்க
*நாகர்கள்
*நாவலந்தீவு

## மேற்கோள்கள்

## ஆதார நூற்பட்டியல்
* 
* 
* 
* 
* 

பகுப்பு:இந்து அண்டவியல்
பகுப்பு:பௌத்த அண்டவியல்
பகுப்பு:இந்து தொன்மவியல் இடங்கள்
ஜெர்டான் புதர் வானம்பாடி

**ஜெர்டான் புதர் வானம்பாடி** (*Jerdon's bush lark*) என்பது தெற்கு ஆசியாவில் காணப்படும் *அலுடிடே* குடும்ப பறவைச் சிற்றினம் ஆகும்.

## விளக்கம்
சிட்டுக்குருவி அளவுள்ள ஜெர்டான் புதர் வானம்பாடி சுமார் 5 செ.மீ. நீளம் இருக்கும். இதன் அலகு கொம்பு நிறமான பழுப்பு நிறத்திலும், விழிப்படலம் பழுப்புத் தோய்ந்த வைக்கோல் நிறத்திலும், கால்கள் பழுப்புத் தோய்ந்த ஊன் நிற்றத்தில் இருக்கும். தோற்றத்தில் பெண் சிட்டுக் குருவியை ஒத்த இதன் உடலின் மேற்பகுதி சாம்பற்பழுப்பாகக் கருப்புக் கீற்றுக்களுடன் காணப்படும். மோவாயும் தொண்டையும் வெண்மை நிறத்தில் இருக்கும். கண்ணுக்கு மேல் சிவப்புத் தோய்ந்த மஞ்சள் நிறப் புருவம் இருக்கும். பறக்கும்போது இறக்கைகளின் செம்பழுப்பு பளிச்செனத் தெரியும். வெளிர் பழுப்பு நிற மார்பிலுலம் வயிற்றிலும் சிறு முக்கோண வடிவிலான பழுப்புத் திட்டுகள் இருக்கும்.

## பரவல்
ஜெர்டன் புதர் வானம்பாடி தென்கிழக்கு இந்தியாவிலும் இலங்கையிலும் பெரிய வரம்பைக் கொண்டுள்ளது. உலக அளவில் 100,000-1,000,000 சதுர கிலோமீட்டர்கள் பரப்பளவில் இவை காணப்படுகிறது என மதிப்பிடப்பட்டுள்ளது. இது அதிகபட்சமாக 1500&nbsp;m உயரம் வரை பல்வேறு திறந்தவெளி வாழ்விடங்களில் காணப்படுகிறது. தமிழகம் எங்கும் புஞ்சை, நஞ்சை விளைநிலங்களிலும் புல்லும் புதருமான தரிசு நிலங்களிலும் ஜெர்டான் புதர் வானம்பாடியினைக் காணலாம். தனது உடல் நிறத்தோடு ஒட்டி அமைகின்ற செஞ்சரள் கற்களோடு கூடிய செம்மண் நிலத்திலேயே அதிகம் காணக்கூடியது.

## உணவு
தரையில் ஓடியபடி புல்விதைகள், வண்டு, புழு பூச்சிகளை இரையாகத் தேடும். புதர்களின் உச்சி, பாறை, தந்திக் கம்பி ஆகியவற்றில் அமர்ந்திருக்கும். ஆண் பறவை திடீரென இறக்கை விரித்து எழுந்து செங்குத்தாக 10மீ உயரம் வரை **சுவீர்.. சுவீர்.. சுவீர்..** என மென்குரலில் பாடியபடி சென்று பின் சுற்றிச் சுழன்றபடி கீழே வந்து முன்னிருந்த இடத்தில் அமரும். இனப்பெருக்க காலத்தில் நாள் முழுதும் சில மணித்துளிக்கொரு முறை இப்படிப் பாடிப் பறந்தபடி இருக்கும்.

## நடத்தை
இதனுடைய ஓசை, பறக்கும் முறை இந்திய புதர் காடைப் போன்றது. இருப்பினும், மேற்கூறிய இனங்கள் போலல்லாமல், ஜெர்டன் புதர் காடை பெரும்பாலும் மரங்கள் மற்றும் கம்பிகளில் அமர்ந்திருக்கிறது.

## இனப்பெருக்கம்
திசம்பர் முதல் மே முடிய தரையில் கால்நடைகளின் குளம்பு ஏற்படுத்திய குழிவில் கோப்பை வடிவில் கூடமைத்து 3 முதல் 4 முட்டைகள் இடும்.

## காட்சியகம்

File:M_affinis.jpg|இந்தியாவின் பெங்களூருக்கு அருகே முதிர்சியடையாத புதர் வானம்பாடி
File:Jerdons Bushlark Back Sirudavoor TN India Jan21 D72 19599.jpg|தமிழ்நாட்டின், சென்னைக்கு, அருகே ஒரு முதிர்ந்த பறவை


## மேற்கோள்கள்

பகுப்பு:வானம்பாடிகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இலங்கைப் பறவைகள்
தொடரடைவு

**தொடரடைவு** (ஆங்கிலம்: Concordance) என்பது, பொதுவாக ஒரு நூலில் அல்லது உரையில் இடம்பெறும் சொற்கள் அவற்றின் சூழமைவு (context) அல்லது அவை இடம்பெறும் சொற்றொடர்களோடு அகரவரிசைப்படுத்த பட்டியல் ஆகும்.  கணினி வழியிலான தேடலுக்கு முன்பு, முக்கிய படைப்புக்களுக்கு தொடரடைவுகள் வெளியிடப்பட்டன.  கணினியின் வருகைக்குப் பின்பு தொடரடைவுகளை இலகுவாக பெற்றுக் கொள்வதற்கான கருவிகள் பரந்த பயன்பாட்டுக்கு வந்துள்ளன.

## பயன்பாடுகள்
* ஒரு சொல், பல சூழமைவுகளில் பயன்படுத்தப்படும் வழிகளை ஒப்பீடு செய்ய
* குறிச்சொற்களை ஆய்வு செய்ய
* சொற்றொடர்களை கண்டு பிடிக்க
* மொழிபெயர்ப்பு உதவிக்கு
* index உருவாக்க

## மேற்கோள்கள்


பகுப்பு:மொழியியல்
பகுப்பு:பதிப்பியல்